**Előterjesztés**

**Sióagárd Község Önkormányzata Képviselő-testületének**

**2015. március 26-án tartandó ülésére**

*4. számú napirend*

**Tárgy: 2014. évi közbeszerzési beszámoló elfogadása**

**Előterjesztő és előadó: Gerő Attila polgármester**

**Az előterjesztést készítette: Rikker Anita Márta pályázatíró**

Tisztelt Képviselő-testület!

Sióagárd Község Önkormányzatának, mint ajánlatkérőnek a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és az egyes tartalmi elemeiről, valamint az éves statisztikai összegzésről szóló 92/2011. (XII.30) NFM rendelet 36 § (1) értelmében az éves beszerzéseiről e rendeletben meghatározott minta szerint éves statisztikai összegzést kell készítenie, amelyet legkésőbb a tárgyévet követő év május 31. napjáig kell megküldeni a Hatóságnak.

Az éves statisztikai összegzés mintáját a közbeszerzésekről szóló 2011. évi CVIII. törvény (a továbbiakban:Kbt.) 6. § (1) bekezdés a)-d) pontja szerinti ajánlatkérők vonatkozásában a 11. melléklet tartalmazza. Az éves statisztikai összegzést a Kbt. 31 §-a szerint kell közzétenni, vagyis az ajánlatkérő köteles a külön jogszabályban meghatározott éves statisztikai összegzést saját honlapján közzétenni.

Az Önkormányzat a statisztikai összegzést elkészítette, mely tartalmazza a 2014. évben lebonyolított közbeszerzési eljárásokat.

Kérem, hogy a Tisztelt képviselő-testület hozzon határozatot a 2014. évi közbeszerzések éves statisztikai összegzésének elfogadásáról.

2015. március 24.

Gerő Attila

polgármester

Határozati javaslat:

**…/2015. (…) képviselő-testületi határozat**

**Közbeszerzések 2014. évi statisztikai összegzésének elfogadásáról**

1. Sióagárd Község Önkormányzatának Képviselő-testülete, a határozat mellékletét képező, 2014. évi közbeszerzésekről szóló éves statisztikai összegzést elfogadja.
2. Sióagárd Község Önkormányzatának Képviselő-testülete felhatalmazza a polgármestert az éves statisztikai összegzés a Közbeszerzések Tanácsa részére történő elküldésre 2015. május 31-i határidővel.

Határidő: 2015. május 31.

Felelős:Gerő Attilapolgármester**,** Rikker Anita Mártapályázatíró